paragraph_text: Godine 1961. u Gitarami je održana konferencija, kasnije poznata kao "državni udar u Gitarami". Svi gradonačelnici i predstavnici lokalnih vlasti cijele Ruande bili su pozvani na konferenciju, na kojoj je neočekivano odobren prijelazni ustav, određen privremeni parlament te privremeni predsjednik. Taj je događaj doveo do kraja monarhije i proglašenja Republike Ruande.